Afternoon Call Action Notes – บล.โกลเบล็ก
สรุปภาวะตลาดภาคเช้า ฃภาวะตลาดหุ้นช่วงเช้า ปรับตัวขึ้นหล …
8 ธ.ค. 2560

สรุปภาวะตลาดภาคเช้า
ฃภาวะตลาดหุ้นช่วงเช้า ปรับตัวขึ้นหลังสหรัฐผ่านการร่างงบประมาณชั่วคราวทำให้เลื่อนเวลา shutdown ออกไปเป็นวันที่ 22 ธ.ค. 60 โดยกลุ่มหลังที่หนุน SET คือ FINNANCE และ ENERGY ด้านมูลค่าซื้อขายทรงตัวที่ 2.84 หมื่นล้านบาท
แนวโน้มภาคบ่ายตามค่าสัญญาณทางเทคนิค
MACD และ RSI ย่อลงตามดัชนี SET ที่พักตัวบนกรอบย่อยรูปสามเหลี่ยมที่เพิ่งผ่านขึ้นมา ภาพระยะสั้นเป็นบวก แต่วันจันทร์ตลาดจะปิดทำการ จึงควรยืนเหนือ 1,706 จุด เพื่อรักษา sentiment เชิงบวก แนะนำให้ปิดทำกำไร
แนวรับ 1,702 จุด / แนวต้าน 1,715 จุด
Technical Insight
THANI ซื้อเก็งกำไร
ราคาปิด 9.30 บาท
แนวรับ 9.15 บาท / แนวต้าน 9.85 บาท / Cut loss 9.00 บาท
ลุ้นการเกิดรูปแบบกลับตัวกระทะหงาย โดยระหว่างวันปิดสร้างแท่งเทียนเขียวใกล้จุดสูงสุดก่อนหน้า พร้อมค่าสัญญาณ MACD และ RSI ที่ชี้ขึ้นทำให้มีโอกาสปรับตัวขึ้นต่อได้
TU ซื้อเก็งกำไร
ราคาปิด 19.40 บาท
แนวรับ 19.10 บาท / แนวต้าน 19.80 บาท / Cut loss 18.80 บาท
ราคาหุ้นปรับตัวขึ้นทะลุจุดสูงสุดของระยะพักตัวขึ้นมาได้ อีกทั้งยืนเหนือเส้น EMA 10 วันได้อย่างแข็งแกร่ง สอดคล้องกับค่าสัญญาณ RSI+MACD ที่ชี้ขึ้นทำให้มีโอกาสปรับตัวขึ้นต่อได้
ข่าวสำคัญช่วงเช้า
นางเทเรซา เมย์ นายกรัฐมนตรีอังกฤษกำลังเผชิญกับแรงกดดันในการนำเสนอข้อตกลง Brexit ที่จะต้องสร้างความพอใจแก่สหภาพยุโรป (EU) ได้ทันภายในกำหนดเส้นตายวันอาทิตย์ที่ 10 ธ.ค.นี้
จีนรายงานว่ายอดส่งออกเดือนพ.ย. เพิ่มขึ้น 10.3% เมื่อเทียบเป็นรายปี ขณะที่ยอดนำเข้าพุ่งขึ้น 15.6% ส่งผลให้จีนมียอดเกินดุลการค้า 2.636 แสนล้านหยวนในเดือนพ.ย.
ญี่ปุ่นปรับเพิ่มประมาณการ GDP ไตรมาส 3 สู่ระดับ 2.5% จากตัวเลขเบื้องต้น 1.4%
SPPT ลุยซื้อกิจการ-ร่วมทุนธุรกิจไอทีคาดชัดเจน 1-2 รายต้นปี 61 หลังเทคฯ TERA หวังดันผลงานเทิร์นอะราวด์
EPG ลุยออกสินค้าใหม่กว่า 10 ตัวในปี 61 พร้อมเล็งปิดดีล M&amp;A-ศึกษาตั้งรง.ใหม่วางฐานบุกตลาดบรรจุภัณฑ์อาหารในภูมิภาค
CHEWA วางเป้าปี 61 รายได้ 2.4 พันลบ.โต 20% ครึ่งปีแรกรับรู้ฯ backlog 2 พันลบ.จากทั้งหมดที่มี 3.23 พันลบ.
GOLD เล็งทบทวนเป้ารายได้ปี 61 จากเดิมคาด 1.5 หมื่นลบ.หลังเปิดโครงการเพิ่ม คาดนำโครงการ FYI ตั้งกอง REIT ปลายปี 61 มูลค่าราว 8.5 พันลบ.